ભોપાલ સેન્ટ્રલ જેલમાંથી ફરાર થયેલા આઠ આતંકીઓને ઠાર મારવામાં આવ્યા હતા. તે પૈકી એક આરોપી 2008માં અમદાવાદમાં થયેલા સિરીયલ બ્લાસ્ટનો આરોપી મુજીબ શેખ પણ હતો. અને તે અમદાવાદના જુહાપુરાનો રહેવાસી હતો. ગત રાત્રે જ્યારે તેનો મૃતદેહ જુહાપુરા લાવવામાં આવ્યો ત્યારે જુહાપુરામાં મોટી સંખ્યામાં પોલીસ કાફલો ખડકી દેવામાં આવ્યા હતો. અને આજે સવારે પણ જ્યારે તેની દફન વિધી થઈ ત્યારે વિસ્તારમાં કોઈ અઘટિત ઘટના કે અનિચ્છનીય બનાવ ન બને તે માટે ચુસ્ત પોલીસ બંદોબસ્ત રાખવામાં આવ્યો હતો.